open-index/open-wikipedia-markdown huggingface dataset:
Edinburghin yliopisto

**Edinburghin yliopisto** on vuonna 1583 perustettu yliopisto, joka sijaitsee Skotlannin pääkaupungissa, Edinburghissa. Se on Skotlannin neljänneksi vanhin yliopisto. 

Maailman viidensadan huippuyliopiston Shanghai-yliopistovertailussa Edinburghin yliopisto ylsi vuonna 2016 sijaluvulle 41. Ison-Britannian yliopistoista se oli kuudenneksi paras. Edinburghin yliopisto kuuluu 37 perinteikkään eurooppalaisen yliopiston muodostamaan Coimbra-ryhmään ja Euroopan tutkimusyliopistojen liittoon sekä Russell-ryhmään.

Yliopistossa on 18&nbsp;200 perustutkinto-opiskelijaa ja 5&nbsp;700 jatko-opiskelijaa. Henkilökuntaan kuuluu 7&nbsp;400 työntekijää. Entisiä opiskelijoita ovat muun muassa Yhdistyneen kuningaskunnan entinen pääministeri Gordon Brown, filosofi David Hume, Sherlock Holmesin luoja Arthur Conan Doyle ja evoluutioteorian kehittänyt Charles Darwin.

Yliopiston keskusalue on nimeltään George Square, ja se sijaitsee Edinburghin kaupungin eteläosassa. George Squarea reunustavat muun muassa yliopiston kirjasto ja maamerkkimäiset tornitalot David Hume Tower ja Appleton Tower.

George Squaren tuntumassa sijaitsee Bristo Squaren aukio. Aukion laidoilla ovat etelässä Ison-Britannian vanhin yliopiston opiskelijaunionin rakennus Teviot Row House ja idässä uudempi Potterow.

George Squarella luennoilla käyvät pääasiassa humanististen alojen ja lääketieteen opiskelijat. Matemaattisten alojen sekä luonnontieteiden opiskelijoiden pääpaikka on kaksi kilometriä kaupungin keskustasta etelään sijaitseva arkkitehtuuriltaan moderni King’s Buildings. Yliopisto omistaa lisäksi joukon muita rakennuksia ympäri kaupunkia, joista mainittavimmat ovat satoja vuosia vanhat Old College ja kaupungin keskustassa sijaitseva New College kaksoistorneineen.

Rakenteellisesti yliopisto jakautuu kolmeen collegeen eli tiedekuntaan, jotka jakautuvat edelleen eri schooleihin eli laitoksiin.

## Lähteet

## Aiheesta muualla

* Yliopiston virallinen kotisivu 
* Yliopiston kirjaston internet-sivusto 
* Yliopistoa esittelevä kiertokäynti .
Mobico Group

**Mobico Group** (aikaisemmin **National Express**) on National Express Group Plc:n omistama tuotemerkki, jota käytetään valtaosan Yhdistyneen kuningaskunnan pitkän matkan linja-autoreittien markkinoinnissa. National Express Group liikennöi itse joitakin reittejä, mutta monet reitit ovat paikallisten linja-autoliikennöitsijöiden liikennöimiä. National Expressin reittiverkko kattaa noin tuhat paikkakuntaa Yhdistyneessä kuningaskunnassa ja se kuljettaa vuosittain yli 16 miljoonaa matkustajaa. 

Vuonna 2014 kansainvälinen National Express Group toimi Britannian lisäksi muualla Euroopassa, Pohjois-Afrikassa, Lähi-idässä ja Pohjois-Amerikassa. Sen linja-autoissa, junissa ja kevytraitioteillä tehtiin yli 845 miljoonaa matkaa.

## Historiaa

National Express tuotemerkki syntyi vuonna 1972, kun valtio-omisteinen National Bus Company (NBC) pyrki tuomaan kaikki yrityksen liikennöimät pitkän matkan linja-autoreitit saman tuotemerkin alle. NBC yksityistettiin 1980-luvulla ja yritys listautui National Express nimellä Lontoon pörssiin vuonna 1992. Vuodesta 1996 se on toiminut myös raideliikenteessä.
Yhdysvalloissa se teki voittoa koulubusseilla mikä nosti vuoden 2014 tulosta hyvin. Yhtiö toimii myös Saksassa raideliikenteessä, ja vuodesta 2015 alkaen Bahrainissa.

## Merkittäviä kohteita
National Expressin reitit kattavat merkittävän osan Yhdistyneestä kuningaskunnasta. National Expressin merkittävimmät asemat ovat:
*Lontoo: Victoria Coach Station, Golders Green, Canary Wharf, Heathrow'n lentokenttä, Stanstedin lentokenttä, Gatwickin lentokenttä
*Birmingham: Digbeth Coach Station
*Manchester: Chorlton Street Coach Station
*Glasgow: Buchanan Bus Station
*Cardiff
*Liverpool: Norton Street Coach Station
*Leeds: Dyer Street Coach Station
*Newcastle upon Tyne: St James Boulevard
*Sheffield: Interchange
*Bristol: Marlborough Bus Station
*Nottingham: Broad Marsh Bus Station
*Derby
*Leicester: St Margarets Bus Station
*Brighton
*Blackpool
*Plymouth
*Coventry: Pool Meadow Bus Station
*Exeter
*Milton Keynes: Coachway
*Bradford
*Cambridge
*Oxford: Gloucester Green Bus Station
*Canterbury
*Cheltenham Spa
*Southampton
*Stoke-on-Trent: Hanley Bus Station
*Newquay

## Lähteet

## Aiheesta muualla

* National Expressin verkkosivut
F-Zero (pelisarja)

**F-Zero** () on Nintendon futuristinen ajopeli, jossa pelaajat ajavat avaruusaluksilla erilaisilla radoilla, jotka ovat täynnä hyppyreitä ja mutkia. Pelisarja on tunnettu vauhdista. Autot paahtavat yli 1&nbsp;000 km/h, joten pelaajalla täytyy olla todella nopea reaktiokyky, jottei hän hajottaisi alustaan. Sarjaan kuuluu lukuisia tunnettuja hahmoja. Näistä mainittavan arvoisia ovat ainakin Captain Falcon, Samurai Goroh ja Black Shadow.

## Pelisarjan osat
* 1990 – *[[F-Zero]]* (Super Nintendo Entertainment System)
* 1998 – *[[F-Zero X]]* (Nintendo 64)
* 2001 – *[[F-Zero: Maximum Velocity]]* (Game Boy Advance)
* 2003 – *[[F-Zero GX]]* (Nintendo GameCube)
* 2003 – *[[F-Zero AX]]* (kolikkopeli)
* 2003 – *[[F-Zero: GP Legend]]* (Game Boy Advance) (perustuu samannimiseen animeen)
* 2004 – *[[F-Zero Climax]]* (Game Boy Advance, vain Japanissa)
* 2023 - *[[F-Zero 99]]* (Nintendo Switch, vain Nintendo Switch Online jäsenille)
Napaseutu

**Napaseutu** on suomalainen 18-osainen komediasarja, joka esitettiin MTV3:lla 1994. Käsikirjoituksen tekivät Raila Leppäkoski ja Neil Hardwick. Hardwick myös ohjasi sarjan.

Sarjan päähenkilöt ovat Alma (Ritva Valkama) ja hänen tyttärensä Bertta (Sanna-Kaisa Palo). Kaikissa sarjan jaksoissa tapahtumapaikkana on heidän asuntonsa.

Sarjan kymmenen esimmäistä osaa kuvattiin Ylen studiolla, jonka MTV3 joutui vuokraamaan, kun kaikki sen omat studiot olivat varattuja. Seuraavat kahdeksan osaa kuvattiin Linnanmäen Peacock-teatterissa.
Aleksandr Klypin

**Aleksandr Klypin** (s. 19. joulukuuta 1979) on venäläinen jääpalloilija, pelipaikaltaan puolustaja. Hän pelaa maan pääsarjassa murmanskilaisessa AMNGR-Murmanin joukkueessa. Klypin on Severodvinskin jääpallokoulun kasvatteja. Vuosina 1997—2001 ja 2003 hän pelasi Sever Severodvinskissä ja teki viisi maalia. Kaudella 2001/2002 hän pelasi HK Borovitšissä, missä hän teki myös viisi maalia. Nykyiseen seuraansa hän siirtyi vuoden 2004 tammikuussa. 

## Lähteet
* Murmanbandy.net
Yoon-jin Kim

**Yunjin Kim** (hangul: 김윤진, s. 7. marraskuuta 1973 Soul, Etelä-Korea) on eteläkorealainen elokuva- ja teatterinäyttelijä. Parhaiten hänet tunnetaan Sun-Hwa Kwonin roolista ABC:n televisiosarjassa *[[Lost]]*.

## Biografia
### Nuoruus
Yunjin syntyi Soulissa, Etelä-Koreassa. Kymmenenvuotiaana Kim muutti perheineen Yhdysvaltoihin, jossa he asuivat Staten Islandissa New Yorkissa. Seitsemännellä luokalla hän liittyi koulun näytelmäkerhoon ja osallistui musikaaliin *[[My Fair Lady]]*.

Yunjin kävi *Fiorello H. LaGuardia High School of Music & Art and Performing Arts* -koulua, joka sijaitsi Manhattanilla. Sieltä hän jatkoi opiskelujaan London Academy of Performing Arts -koulussa ja myöhemmin ansaitsi draama-tason todistuksen Bostonin yliopistossa.

Hän puhuu sujuvaa koreaa ja englantia, sekä harrastaa taistelulajeja, muun muassa taekwondoa.

### Ura
Valmistuttuaan Yunjin panosti kokopäiväiseen näyttelemiseen. Hän sai useita rooleja *MTV*:ltä, saippuasarjoista *ABC*:ltä ja Broadwayn lavoilta. Vuonna 1996 eteläkorealainen televisio-ohjelma, jota kuvattiin Manhattanilla, houkutteli hänet lähtemään takaisin kotimaahansa, näyttelemään eteläkorealaisessa draamassa *A Gorgeous Vacation*. Tätä seurasi muita rooleja muun muassa ohjelmissa Foreboding ja Wedding Dress. Sitten vuonna 1997 Yunjinille tarjottiin osaa elokuvassa *Shiri - kuin kala vedessä* (1999), joka oli eteläkorealaisen historian menestyksekkäin elokuva.

Seuraavien vuosien aikana hän näytteli pääosaa viidessä elokuvassa. Heinäkuussa 2003 Yunjin allekirjoitti kolmivuotisen sopimuksen *William Morris*in kanssa.

Vuosina 2004–2010 Yunjin esiintyi Sun-Hwa Kwonin roolissa televisiosarjassa *[[Lost]]*.

Toukokuussa 2006 *Maxim* nimesi Yunjinin sijalle 98 vuosittaisella listallaan. Lokakuussa 2006 hän pääsi *Stuff*-lehden kanteen. Yunjin esiintyi Maximissa uudelleen maaliskuussa 2007, jossa häntä kuvailtiin ”korealaiseksi Julia Robertsiksi”. Yunjin voitti vuoden 2008 *Daejong Awards Lead Actress* -palkinnon elokuvasta *Seven Days* (2007) 27. kesäkuuta 2008 Etelä-Koreassa. Hän esiintyi *S.G. Wannaben* musiikkivideolla ”Timeless” vastanäyttelijänään Kim Nam Jin.

## Filmografia

## Aiheesta muualla

* Yunjin Kimin kotisivut
McGrath

**McGrath** on kaupunki Alaskassa. Se sijaitsee Kuskokwimjoen etelärannalla vastapäätä kohtaa, jossa Takotnajoki yhtyy Kuskokwimiin. 

Kaupungissa on liittovaltion tunnustama heimoyhteisö McGrath Native Village. Vuoden  väestönlaskennassa kaupungin asukasluku oli 401, joista 46,92 % oli Amerikan alkuperäiskansoihin kuuluvia. Nämä olivat pääosin athabascoja, aleutteja ja eskimoita.

## Historiaa
McGrath oli Kuskokwimin yläjuoksun athabascojen kausittainen paikka, jossa Big Riverin, Nikolain, Telidan ja Lake Minchuminan asukkaat tapasivat ja tekivät kauppaa. Alun perin vanha McGrath sijaitsi joen toisella puolella. Tälle paikalle Abraham Appel perusti vuonna 1904 kauppa-aseman. Vuonna 1906 löydettiin kultaa Innoko Districtistä ja seuraavana vuonna Ganes Creekistä. Koska McGrath oli pohjoisin paikka Kuskokwinjoella, johon suuret jokilaivat pääsivät, paikasta tuli paikallinen kaupan keskus. Vuonna 1907 perustettiin kylä, joka nimettiin paikallisen lainvartijan Peter McGrathin mukaan. Vuonna 1909 Alaska Commercial Company avasi kaupan. Myös Iditarod-reitti kasvatti McGrathin merkitystä. Vuosina 1911-1920 sadat ihmiset kävelivät reittiä pitkin Ophirin kultakentille. 

Kaivostoiminta kuihtui nopeasti vuoden 1925 jälkeen. Vuonna 1933 suuren tulvan jälkeen osa asukkaista päätti siirtyä joen etelärannalle. Muutokset joenkulussa muuttivan vanhan paikan rämeeksi ja näin ollen käyttökelvottomaksi. Alaska Commercial Company avasi kaupan 1937 uudelle paikalle. Vuonna 1940 kaupunkiin raivattiin kiitotie, FAA rakensi viestintäkeskuksen ja koulu avattiin. Toisen maailmansodan aikaan McGarth oli tärkeä polttoaineentankkauspaikka. Vuonna 1964 avattiin uusi high school, joka houkutteli opiskelijoita läheisistä kylistä. Kaupunkioikeudet McGarth sai vuonna 1975.

## Lähteet
Pavol Demitra

**Pavol Demitra** (29. marraskuuta 1974 Dubnica nad Váhom, Tšekkoslovakia – 7. syyskuuta 2011 Jaroslavl, Venäjä) oli slovakialainen ammattijääkiekkoilija, jonka viimeinen seura oli KHL:ssä pelaava Lokomotiv Jaroslavl.

## Peliura
Ottawa Senators varasi Demitran vuonna  yhdeksännellä kierroksella. NHL-uransa hän aloitti kautena  Senatorsissa. Ennen NHL-uraansa hän ehti pelata myös Dukla Trenčínissä Tšekkoslovakian pääsarjassa, AHL-liigan Prince Edward Island Senatorsissa ja IHL:n Grand Rapids Griffinsissä.

Demitra pelasi kolme kautta Ottawassa ja kahdeksan kautta St. Louis Bluesissa. Hän teki Los Angeles Kingsin kanssa kolmen vuoden sopimuksen ennen kautta 2005–2006. Hänet kuitenkin kaupattiin kesällä 2006 Minnesota Wildiin vaihdossa lupaavaan nuoreen yhdysvaltalaishyökkääjä Patrick O'Sullivaniin ja ensimmäisen kierroksen varausoikeuteen.

Heinäkuussa 2008 Demitra teki sopimuksen Vancouver Canucksin kanssa. Kesällä 2010 hän teki yhden vuoden sopimuksen Venäjän KHL-liigassa pelaavan Lokomotiv Jaroslavlin kanssa.

Urallaan Demitra voitti NHL:ssä Lady Byng Memorial Trophyn kaudella 1999–2000 ja pelasi  vuosina 1999, 2000 ja 2002.

Viimeisien maailmanmestaruuskilpailujensa jälkeen Demitra kertoi haastattelussa haluavansa antaa enemmän aikaa lapsilleen.

Jääkiekon maailmanmestaruuskilpailussa 2012 Slovakia pelasi finaalissa Venäjää vastaan häviten ottelun. Pelin loputtua Slovakian kapteeni Zdeno Chára puki ylleen Demitran pelipaidan kunnianosoituksena tämän muistolle. Demitra pelasi numerolla 38. Numero on jäädytetty.

## Kuolema
Pavol Demitra kuoli koko joukkueensa kanssa lento-onnettomuudessa 7. syyskuuta 2011, kun joukkueen piti matkata KHL-kauden ensimmäiseen otteluun Minskiin Valko-Venäjälle.

## Tilastot

## Lähteet
*
*
*
*Demitra Jatkoaika.comin tilastokannassa

### Viitteet
Voikastike

**Voikastike** eli *valkea voikastike* ( ’valkoinen voi’) kuuluu emulsiokastikkeisiin. Voikastike valmistetaan keittämällä kokoon salottisipulia, valkoviiniä ja valkoviinietikkaa ja vatkaamalla sitten seokseen runsaasti voita. Voikastiketta tarjotaan usein kalan tai kasvisruokien kanssa.

Voikastike on peräisin Loiren laaksosta, ja se on alun perin tehty paikallisesta voista ja Muscadet-valkoviinistä.

## Lähteet

## Aiheesta muualla
* Voikastikkeen resepti
Official Live: 101 Proof

**Official Live: 101 Proof** on Panteran vuonna 1997 julkaistu live-albumi. Albumin 14 ensimmäistä raitaa ovat livetaltiointeja aikaisemmin julkaistuilta albumeilta ja kaksi viimeistä kappaletta ovat studiokappaleita, jotka julkaistiin ensimmäistä kertaa tällä albumilla. Näistä "Where You Come From" nousi jonkinlaiseksi fanisuosikiksi. Kappale "Dom/Hollow" on Panteran "Domination" ja "Hollow" yhdistelmä. "Hostile" on lyhennetty nimi "Fucking Hostile" kappaleesta.

Albumi debytoi Suomen virallisen listan sijalla 19, yltäen parhaimmillaan toisella listaviikollaan sijalle 16. Yhdysvalloissa albumi nousi Billboard 200 -listan sijalle 15. Kesäkuussa 1999 albumi ylitti myynnissä kultalevyyn oikeuttavan rajan.

## Kappaleet
Kaikki kappaleet säveltänyt ja sanoittanut Pantera.

# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Phil Anselmo – laulu
* Rex Brown – basso, taustalaulu
* Dimebag Darrell – kitara, taustalaulu
* Vinnie Paul – rummut, taustalaulu

## Arvostelut
* Allmusic: 
* Chicago Tribune: 
* Chronicles of Chaos: 3/10
* Rolling Stone: 

## Saavutukset
### RIAA:n sertifikaatit

## Lähteet

## Aiheesta muualla
* 
*
Meteoriitti (kirja)

**Meteoriitti** on Dan Brownin kirjoittama jännitysromaani, joka ilmestyi vuonna 2001.

## Juoni

Kirjan pääosassa on Rachel Sexton, joka työskentelee tiivistäjänä NRO:ssa. Hän kärsii vesipelosta. Hän on myös presidentiksi pyrkivän senaattori Sedgewick Sextonin tytär, mutta isän ja tyttären välit eivät ole kovin lämpimät. Rachel kutsutaan yhdeksi siviilitutkijaksi vahvistamaan NASA:n napajäätiköllä tekemä löytö. NASA:n tutkijat ovat löytäneet jäätiköltä meteoriitin, joka sisältää maapallon ulkopuolelta tulleita fossiileja. Pian Rachel, yhdessä muiden siviilitutkijoiden kanssa, alkaa tajuta, että meteoriittiin saattaa liittyä suuremman luokan huijaus. 

## Vastaanotto

*[[Tähtivaeltaja]]n* Toni Jerrmanin arvion mukaan Brownin teknotrillerit eivät ole edes omassa lajissaan kovin kummoisia. Epäuskottavan, kielellisesti köyhän tarinankuljetuksen ohessa henkilökuvaus on heppoista. ”Meteoriitti on lastenkirjallisuutta muistuttava kevytlevite, jota vilkuillessa kannattaa kääntää aivot nollille – tai muuten ne kipeytyvät pahan kerran.”

## Lähteet
Italo Balbo

**Italo Balbo** (, 5. kesäkuuta 1896 Ferrara – 28. kesäkuuta 1940) oli italialainen lentäjä, Italian ilmavoimien sotamarsalkka, fasistijohtaja ja mies, jota pidettiin Benito Mussolinin mahdollisena seuraajana.

## Elämäkerta

Italo Balbo palveli ensimmäisessä maailmansodassa alppijääkärinä, palkittiin kolmella mitalilla ja ylennettiin kapteeniksi. Sodan jälkeen hän opiskeli Firenzessä sosiaalitieteitä, ja palasi pankkivirkailijaksi kotikaupunkiinsa Ferraran lähistölle.

Balbo liittyi fasisteihin ja kohosi paikallisjärjestön sihteeriksi. Hän alkoi järjestää fasistijengien hyökkäyksiä kommunisteja ja sosialisteja vastaan muun muassa Ravennassa, Bolognassa ja Modenassa. Balbon organisoima porukka, joka tunnettiin nimellä Celibano, iski myös Estensen linnaan Ferrarassa. Vuoteen 1922 mennessä hän oli kohonnut näkyvään asemaan valtakunnallisessa fasistitoiminnassa.

Vuonna 1926 Italo Balbo nimittettiin ilmailuasioiden valtiosihteeriksi, vaikka hän ei tiennyt lentämisestä mitään. Hän kävi lyhyen ilmailukurssin ja alkoi organisoida Italian ilmavoimia. Vuonna 1928 hänestä tuli ilmavoimien kenraali ja 1929 ilmailuministeri.

Balbo lensi kaksi kertaa Atlantin yli ja sai suuria kunnianosoituksia Yhdysvalloissa. Chicagon kaupunki nimesi 7th Streetin *Balbo Drive*ksi hänen kunniakseen ja New Yorkissa järjestettiin suuri paraati. Presidentti Franklin D. Roosevelt myönsi Balbolle Distinguished Flying Cross -kunniamerkin.

1933 hänestä tuli ilmavoimien marsalkka. Myöhemmin 1933 hänet nimitettiin Italian hallitseman Libyan kuvernööriksi. Hän aloitti suuria tierakennusprojekteja, yritti houkutella italialaisia siirtolaisia Libyaan ja muslimeita liittymään fasistipuolueesen.

Saksan hyökättyä Puolaan syyskuussa 1939, Balbo matkusti Roomaan kertomaan ettei hyväksynyt Mussolinin tukea Adolf Hitlerille. Libyasta käsin hän jatkoi Pohjois-Afrikan ilmavartiointia. Vuonna 1940 hän sai surmansa lentäessään tunnuksettomalla koneella Libyassa. Leski arveli Mussolinin murhauttaneen Balbon, hallituksen mukaan kyse oli valitettavasta onnettomuudesta.

## Lähteet

## Aiheesta muualla

* "Lentävä parta". Balbo d'Atlantico saanut ilmamarsalkan arvon palattuaan Roomaan, Hakkapeliitta, 22.08.1933, nro 34, s. 12, Kansalliskirjaston digitaaliset aineistot
Pure Pwnage

***Pure Pwnage*** (lausutaan ”pure ownage”, IPA: ['phjʊɹ oʊnɪdʒ]) on kanadalainen ROFLMAO Productionsin tekemä Internet-sitcom ja pseudodokumenttisarja, jonka aiheena on videopelikulttuuri. Sarja aloitettiin vuonna 2004 ja sen 15. jakso julkaistiin marraskuussa 2007. Sarjan päähenkilönä toimii "pro gamer" Jeremy aka teh_pwnerer (esittäjänä Jarett Cale). Muita henkilöitä ovat Kyle, Dawei aka Dave, Doug aka FPS Doug, Anastasia aka Tagi sekä teh_masterer. Sarjaa kuvataan eniten Torontossa, mutta sitä on kuvattu myös Calgaryssa, Montrealissa ja Alankomaissa.

Jaksot on kuvattu usein Jeremyn veljen Kylen (Geoff Lapaire) näkökulmasta. Lapaire pitää yllä verkkokauppaa Noobstore, joka myy *Pure Pwnage* -tuotteita, kuten t-paitoja, tarroja ja sarjaa varten sävellettyä musiikkia. Sarjan ensimmäinen tuotantokausi on julkaistu DVD:nä. Australialaisen televisio-ohjelman *[[Good Game]]* haastattelussa Lapaire on kertonut, että sarjaan aiotaan tehdään kolme tuotantokautta, joissa jokaisessa on 12 jaksoa.

FPS Doug -hahmo on tehnyt kuuluisaksi lentävän lauseen "Boom! Headshot!" Lauseeseen viitataan usein ensimmäisen persoonan ammuntapeleissä, kun joku ampuu jotakuta päähän eli ns. "tekee headshotin!". Lauseeseen viitataan myös muun muassa pelissä *[[Call of Duty 3]]* ja elokuvassa *[[Paranoia (vuoden 2007 elokuva)|Paranoia]]*.

Sarja on ollut suosittu. Esimerkiksi sen kymmenettä jaksoa ladattiin ensimmäisen 24 tunnin aikana 597&nbsp;893 kertaa.

Sarja sai sopimuksen ShowCasesta televisioon. Sarjan televisiosarja esitettiin 2009 lopulla Showcasessa. Myös internet-show’n jatkamisesta on puhuttu, sillä purepwnage.com lupasi kolme kautta ja 12 jaksoa jokaisessa kaudessa.

Sarjan ensimmäinen televisiokausi sai ehdokkuuden kanadalaisessa Gemini Awardissa parhaana komediasarjana. Viitaten Joel Gardineriin, he ovat tehneet uutta materiaalia ja ovat valmiita tekemään toisen kauden, mutta Showcase ei ole vielä luvannut esittää sitä. Gardiner myös viittasi SITMOS-proadcastissa, että vanhat internet-fanit valittavat joka videossa ja muun muassa, että internetissä esitettävä sarja oli parempi, joka saattaa olla Showcasen yksi syy olla tekemättä yhteistyötä.

## Lähteet

## Aiheesta muualla
* ''Pure Pwnage'' -sarjan viralliset Internet-sivut 
* ''Pure Pwnage'' -haastattelu Hak5:ssä  
* ''Pure Pwnage'' -haastattelu ''Good Gamessa'' 
* Pure Pwnage Portal
Maria Menounos

**Maria Menounos** (, s. 8. kesäkuuta 1978 Medford, Massachusetts) on yhdysvaltalainen näyttelijä, juontaja ja journalisti. Hänellä on kreikkalaisia sukujuuria, ja hän puhuu kreikkaa sujuvasti. 

Menounos voitti vuonna 1996 Miss Massachusetts Teen USA -kauneuskilpailun. Sen johdosta hän pääsi kilpailemaan Miss Teen USA -kilpailuun, mutta ei voittanut. Myöhemmin Menounos opiskeli Bostonin Emerson Collegessa.

Menounosin muihin ansioihin kuuluu Eurovision laulukilpailun juontaminen yhdessä Sákis Rouvásin kanssa Kreikan pääkaupungissa Ateenassa vuonna 2006. Hän on lisäksi esiintynyt muun muassa elokuvassa *[[Fantastic Four (vuoden 2005 elokuva)|Fantastic Four]]* (2005) ja toiminut televisio-ohjelmien *[[Access Hollywood]]* ja *[[Today (NBC)|Today]]* toimittajana sekä vuonna 2007 esitetyn ohjelman *Clash of the Choirs* juontajana.

## Aiheesta muualla

*
Manuel L. Quezon

**Manuel L. Quezon** (19. elokuuta 1878 Baler, Tayabas, Filippiinit &ndash; 1. elokuuta 1944 Saranac Lake, New York, Yhdysvallat) oli filippiiniläinen itsenäisyysliikkeen johtaja ja  Filippiinien ensimmäinen presidentti. Filippiineillä hänet mielletään toisena presidenttinä Emilio Aguinaldon jälkeen. Aguinaldon hallinto ei saanut kansainvälistä tunnustusta aikanaan ja esimerkiksi Yhdysvallat ei pidä häntä laillisena presidenttinä. 

Quezon oli koulutukseltaan maanmittaaja ja juristi.

Quezon oli naimisissa ja sai neljä tytärtä. Quezon City on nimetty hänen mukaansa.

## Lähteet

## Aiheesta muualla
Emulsiokastike

**Emulsiokastikkeet** ovat kastikkeita, joiden rakenne perustuu rasvan ja nesteen emulsioon. Tunnetuimpia emulsiokastikkeita ovat munankeltuaisen ja voin emulsioon pohjautuvat hollandaise- ja béarnaisekastikkeet, viini–viinietikkatiivisteen ja voin emulsioon perustuva voikastike sekä keltuaisten ja öljyn emulsio majoneesi. Emulsiokastikkeisiin kuuluu myös hollandaisekastikkeiden ja béarnaisekastikkeiden muunnokset, jotka sisältävät muun muassa etikkalientä, valkoviiniä kermaa, mehua tai lihalientä.

## Lähteet
Canary Wharf

**Canary Wharf** on Lontoossa, Tower Hamletsin suurkaupunginosassa Isle of Dogsin saarella sijaitseva liikekeskus. Canary Wharfin aluetta on rakennettu 1980-luvun alusta alkaen entiselle satama-alueelle. Suurin osa sen pilvenpiirtäjistä on rakennettu 2000-luvulla.

Nykyisin Canary Wharfin alueella sijaitsee useiden merkittävien rahoitusalan yritysten, kuten Credit Suissen, HSBC:n, Barclaysin, Citigroupin, Morgan Stanleyn ja Bank of American toimitiloja. Alueella on myös useiden sanomalehtien, kuten *[[The Daily Telegraph|The Telegraphin]]*, *[[The Independent]]in* ja *[[Daily Mirror]]in* toimitukset.

Alueella on kaikkiaan 150&nbsp;000 työpaikkaa.

Alueen rakennushanke on ollut yksi maailman mittavimmista. Margaret Thatcher kutsui vuonna 1987 alkuperäisen hankkeen toteuttajiksi kanadalaisten Reichmannin veljesten yhtiön Olympia & York, joka oli menestynyt New Yorkissa. Lontoon liike-elämä ei innostunut uuden alueen syrjäisestä sijainnista, ja Olympia & York teki konkurssin 1992.

Yhdessä vaiheessa Canary Wharfin alueella sijaitsi kolme Yhdistyneen kuningaskunnan korkeinta rakennusta, One Canada Square, HSBC Tower ja Citigroup Centre. Nykyään maan korkein rakennus on vuonna 2013 valmistunut The Shard, joka sijaitsee Lontoon Southwarkissa Thamesjoen toisella puolella.

## Lähteet

## Aiheesta muualla
Lontoon kaupunkipiirit

**Lontoon kaupunkipiirit** () ovat Lontoon alueen aluehallintoyksiköitä. Lontoo koostuu 32 kaupunkipiiristä ja yhdestä itsenäiset kaupunkioikeudet omaavasta alueesta Lontoon Citystä. City of Westminster on kaupunkipiiri, vaikka sillä on myös muodollinen *cityn* asema. Sisä-Lontoon (*Inner London*) muodostavat 12 kaupunkipiiriä, loput 20 muodostavat Ulko-Lontoon (*Outer London*).

Kaupunkipiirit vastaavat suurimmasta osasta alueidensa julkisten palveluiden, kuten koulujen, sosiaalipalveluiden, jätehuollon ja kunnallisen vuokra-asuntojen, tuottamisesta. Ne keräävät kunnallisveroa, mutta luovuttavat siitä osan Suur-Lontoon yleishallinnolle (Greater London Authority, GLA). Kaupunkipiirejä hallitsee neljän vuoden välein yleisillä vaaleilla valittava valtuusto.

Suurin kaupunkipiiri on yli 300&nbsp;000:n asukkaan Croydon, pienin  219 992  asukkaan Barking ja Dagenham.  Yli sadantuhannen asukkaan kaupunkipiirejä ovat Barnet, Bexley, Bromley, Croydon, Ealing, Hounslow, Kingston upon Thames, Lambeth, Lewisham, Newham, Redbridge, Southwark, Wandsworth ja City of Westminster.

## Kartta

## Mandaatti

## Katso myös
* Borough

## Lähteet
Garfunkelin epäyhtälö

**Garfunkelin epäyhtälö** on geometrian lauseke, joka kuuluu seuraavasti:

Olkoon *I* kolmion *ABC* sisään piirretyn ympyrän *C* keskipiste ja *U*, *V* ja *W* janojen *IA*, *IB* ja *IC* leikkauspisteet *C*:n kanssa. Olkoon *G* *ABC*:n painopiste ja *D*, *E* ja *F* janojen *GA*, *GB* ja *GC* leikkauspisteet *C* kanssa. Tällöin kolmion *UVW* piiri on pienempi tai yhtä suuri kuin kolmion *DEF* piiri.

Garfunkelin epäyhtälön otaksui ja todisti Jack Garfunkel Crux Mathematicorumissa numeroissa 7, 1981 ja 8, 1982.

## Aiheesta muualla
*Minh Ha Nyugenin ja Nikolaos Dergiades'n todistus Garfunkelin epäyhtälölle.
Southwark

**Southwark** [ˈsʌðərk] on alue Southwarkin kaupunkipiirissä, Thamesjoen eteläpuolella Kaakkois-Lontoossa.

Southwarkin kylä on ollut tärkeä risteyspaikka vuodesta 43, jolloin roomalaiset rakensivat sillan Thamesin yli.

Useimmat Southwarkin rakennukset ovat valmistuneet toisen maailmansodan jälkeen. Näkyviä rakennuksia ovat Lontoon kaupungintalo, jossa toimii Suur-Lontoon yleishallintoviranomainen GLA, Will Alsopin suunnittelema palkittu Peckhamin kirjasto sekä 310&nbsp;m korkea pilvenpiirtäjä Shard at London Bridge.

## Lähteet

## Aiheesta muualla

* Lontoon suomalainen kirkko (33 Albion Street, Rotherhithe)
Nikolai Izotov

**Nikolai Izotov** (s. 16. elokuuta 1970) on venäläinen jääpalloilija, pelipaikaltaan keskikenttäpelaaja. Hän pelaa maan pääsarjassa murmanskilaisessa AMNGR-Murmanin joukkueessa. 

Izotov on murmanskilaisen jääpallokoulun kasvatteja, mutta ennen siirtymistään nykyiseen seuraansa hän pelasi vuodet 1986–1991 Arkangelissa Arkangelin Vodnikissa ja Severnaja Dvinassa ja 1993–1994 murmanskilaisessa Arktik-Servisissä kaikkiaan 20 ottelua, joissa teki 12 maalia ja sai 55 rangaistusminuuttia. Vuodet 1994–2002 hän pelasi HK Borovitšissä, missä saavutti ykkösliigan eli toiseksi korkeimman sarjatason hopea- ja pronssimitalit. Nykyisessä seurassaan hän on pelannut vuodesta 2002 lähtien ja on saavuttanut kausina 2002/2003 ja 2003/2004 ykkösliigan pronssia ja 2004/2005 hopeaa. 

## Lähteet
*Murmanbandy.net
Ágústa Eva Erlendsdóttir

**Ágústa Eva Erlendsdóttir** [] (s. 28. heinäkuuta 1982) on islantilainen laulaja ja näyttelijä. Hän on Ske-yhtyeen jäsen ja aloitti vuonna 2005 soolo-uran. Hän on esittänyt hahmoa Silvia Nightista alun perin televisiossa. 

Ágústa vietti lapsuutensa Hveragerðissa ja kävi koulua Hafnarfjörðurissa ja Kópavogurissa.

## Filmografia

* ”Sjáumst með Silvíu Nótt” (2005) (TV-sarja, esiintyi Silvia Night:n roolissa)
* ”Jar City” (”Mýrin”) (2006) Rooli: Eva Lind
* ”Country Wedding” (”Sveitabrúðkaup”) (2008) Rooli: Audur
* ”Tangled” (2010) Rooli: Tähkäpää
* Frozen (”Frosinn”) (2013) Rooli: Elsa

## Lähteet

## Aiheesta muualla
*
Supertekstitelevisio

**Supertekstitelevisio** oli suomalaisten digitaalitelevisio-operaattorien suunnittelema teksti-TV:n korvaajaksi tarkoitettu järjestelmä. Se oli MHP-standardin mukainen vastaanottimessa ajettava Java-sovellus, joka pystyi piirtämään ja kirjoittamaan ruudulle. Kuten perinteisessä teksti-TV:ssä, myös supertekstitelevisiossa välitettiin pääasiassa televisioyhtiöiden uutistoimitusten kirjoittamia uutisia. MHP-palvelut lopetettiin Suomessa vuoden 2008 alussa, jonka jälkeen myöskään supertekstitelevisio ei ole ollut käytettävissä.
Bewe Sport

**Bewe Sport** on vuonna 1977 perustettu helsinkiläinen kaukalopalloilun erikoisseura. Sen nimi juontuu Beweshipistä, jonka työpaikkajoukkue Bewe Sport alkuaikoina oli. Bewe Sportilla on noin 90 joukkuetta eri kaukalopallosarjoissa ja pelaajia on yhteensä noin 1&nbsp;700. Kauden 2011 alkaessa Bewe Sportin kaukalopallo yhdistyi porvoolaisen Hamarin Elon kanssa, ja nimeksi muuttui HElo&Bewe. Tätä kesti pari kolme vuotta

Kesästä 2010 lähtien Bewessä on pelattiin myös jääkiekkoa.

## Menestys

Bewe Sport kuuluu Suomen menestyneimpiin kaukalopalloseuroihin. Bewe Sport on voittanut kaikkiaan 9 Suomen-mestaruutta: vuosina 1996, 1997, 1999, 2001, 2002, 2003, 2007, 2008 ja 2010. Pronssia se sai 2011, ja hopeaa 1994, 1998, 2000, 2004, 2005, 2006, 2009.

## Maineikkaita pelaajia

*Mika Hämäläinen
*Sami Häppölä
*Sami Teiro
*Kai Westerback
*Pasi Heinistö
*Panu Siivikko
*Juha Kuusla
*Tero Ekman
*Ville Galle
*Patrik Lostedt
*Toni Häppölä
*Olli Pelkonen
*Risto Salminen
*Sami Luoto

## Ottelut

Bewe Sport pelaa jääkiekkokotiottelunsa Helsingin jäähallin kakkoshallissa. Otteluissa on yleisöä tavallisesti 150–400 henkilöä. Halliin mahtuu yhteensä noin 800 katsojaa.
Kaukalopallo-ottelut Bewe pelaa syksystä 2011 lähtien Porvoon Jäähallissa, kun Hamarin Elo ja Bewe yhdistyivät, ja suuri osa Helsinkiläisjoukkueen pelaajista jatkoi pelaamistaan
edelleen HElo&Bewessä. Kotihallin yleisöennätys 3512  tammikuu -94

### Jääkiekko

Bewe Hockey on perusti jääkiekon edustusjoukkueen vuonna 2010 ja se nousi II-divisioonaan III-divisioonasta heti ensimmäisellä kaudellaan.

Seura lähti jääkiekkotoimintaan kovin tavoittein, tarkoituksena oli pelata Mestiksessä vuonna 2013. 

Edustusjoukkue ei kuitenkaan kovista vahvistuksista ja satsauksista huolimatta kyennyt nousemaan II-divisioonaa korkeammalle ja kaudelle 2012-13, seura aloitti yhteistyön KJT TuusKin kanssa. Seuran uudeksi nimeksi tuli Bewe TuusKi. Bewen joukkueessa pelasi useita liigataustaisia pelaajia mm. Patrik Lostedt, Toni Mäkiaho ja Toni Häppölä

Bewen viimeiseksi jääkiekkokaudeksi jäi kausi 2015-16 jonka jälkeen ilmoitettiin yhteistyön päättymisestä. Joukkue oli parhaimillaan kahdesti Suomi-Sarjassa kolmantena. 

Jääkiekon jälkeen seura on aloittanut yhteistyön Jääpalloseura Botnian kanssa, joka pelaa jääpallon Bandyliigaa.  Suomen Mestaruus 2016 ja katsojia finaalissa 4000

## Lähteet

## Aiheesta muualla
*Bewe Sportin viralliset sivut
*Bewe Sportin historia
Morris Fuller Benton

**Morris Fuller Benton** (30. marraskuuta 1872 Milwaukee – 30. kesäkuuta 1948 Morristown) oli yhdysvaltalainen yksi kaikkien aikojen merkittävimmistä kirjainmuotoilijoista. Morris Fuller Benton oli American Type Foundersin pääsuunnittelija vuosina 1900–1937.

Morris Fuller Benton kasvoi alalle jo nuorena, sillä hänen isänsä Linn Boyd Benton oli kirjanpainaja ja kirjakevalaja sekä kirjapainoalan mullistaneen valumatriisikoneen keksijä. Valmistuttuaan insinööriksi Benton alkoi työskennellä yhdessä isänsä kanssa American Type Founders -kirjasinvalimossa. Morris Fuller Bentonista tuli Yhdysvaltain tuotteliain kirjainmuotoilija, sillä hän suunnitteli yli 180 kirjaintyyppiä, joihin kuuluivat muun muassa Cloister Old Style, Franklin Gothic, Bulmer, Century Schoolbook, Hobo, Stymie ja Broadway.

Bentonilta on peräisin ajatus jakaa kirjaintyypit perheisiin. Lisäksi hän suunnitteli useita suosittuja ajanmukaistettuja versioita klassisista kirjaintyypeistä, kuten Bodonista ja Garamondista.

## Morris Bentonin suunnittelemia kirjasimia

* Roycroft 1898
* Engravers 1901–1910
* Wedding Text 1901
*Franklin Gothic 1902–1912
* Typo Script 1902
* Alternate Gothic 1903
* Bold Antique 1904
* Commercial Script 1906
* Miehle Gothic 1906
* Norwood Roman 1906
* Clearface Gothic family 1907–1910
* Rugged Roman 1909–1911
* Hobo
* Venetian 1911–1913
* Adscript 1914
* Souvenir 1914
* Announcement 1916
* Light OldStyle 1916
* Invitation 1916–1917
* Sterling 1917–1919
* Freehand 1917
* Canterbury 1920
* Schoolbook OldStyle 1924
* Typo Roman 1926–1927
* Chic 1927
* Gravure 1927
* Greeting Monotone 1927
* Dynamic 1928
* Modernique 1928
* Novel Gothic 1928
* Parisian 1928
* Broadway 1928
* Benton 1930
* Engravers Text 1930
* Bank Gothic 1930–1933
* Thermotype 1931
* Raleigh Gothic Condensed 1932
* American Backslant 1933
* Shadow 1934
* Headline Gothic 1936
* Empire 1937

## Lähteet

## Aiheesta muualla
* Works and Samples of Morris Fuller Benton 
* Linn Boyd Benton, Morris Fuller Benton, and Typemaking at ATF
Vladimir Arhipov

**Vladimir Arhipov** (s. 15. tammikuuta 1976) on venäläinen jääpalloilija, pelipaikaltaan hyökkääjä. Hän pelaa murmanskilaisessa AMNGR-Murmanin joukkueessa Venäjän pääsarjassa.

Arhipov on borovitšiläisen jääpallokoulun kasvatteja. Vuodet 1993—2001 hän pelasi HK Borovitši Borovitšin joukkueessa, missä saavutti toiseksi korkeimmalla sarjatasolla ykkösliigassa viisi perättäistä hopeasijaa ja kaksi pronssia. Nykyisessä seurassaan hän on ollut vuodesta 2002 lähtien. 

## Lähteet
*Murmanbandy.net
Anja Vammelvuo

**Anja Leila Hemmikki Vammelvuo** (7. lokakuuta 1921 Hausjärvi – 30. kesäkuuta 1988 Tuusula) oli suomalainen runoilija ja prosaisti.

## Henkilöhistoria
Vammelvuon isä oli kauppias Aake Vammelvuo (alkujaan *Weseloff*) ja äiti Hulda Maria Selin. Vammelvuo oli vuodesta 1946 naimisissa kirjailija Jarno Pennasen kanssa; ohjaaja Jotaarkka Pennanen on heidän poikansa. Vammelvuo pääsi ylioppilaaksi Riihimäen yhteislyseosta 1941 ja opiskeli Helsingin yliopistossa. 

## Kirjallinen ura
Vammelvuo kuului vasemmistolaiseen kirjailijaseura Kiilaan. Hän julkaisi runoja, novelleja sekä kaksi näytelmää ja romaania. Hänen esikoisteoksensa *Auringon tytär* ilmestyi 1943.

### Teokset
**Auringon tytär*, runoja, Otava, 1943.
**Muut ovat nuoria*, romaani, Otava, 1945.
**Muottiin tuntemattomaan*, runoja, Otava, 1946.
**Paratiisilintu ja muita novelleja*, Otava, 1946.
**Loistohuoneisto*, kolminäytöksinen näytelmä, Otava, 1947.
**Viimeinen Kleopatra*, romaani, Otava, 1950.
**Rakkauskertomus*, novelleja, Otava, 1953.
**Kukkia sylissäni*, runoja, Otava, 1954.
**Torpankirjat*, runoja, Otava, 1957.
**Kuuma, kylmä*, runoja, Otava, 1960.
**Valkoinen varis*, novelleja, Otava, 1962.
**Integer vitae*, runoja, Otava, 1964.
**Valitut runot*, Otava, 1968.
**Lintu pieni*, runoja, Otava, 1970.
**Totuuden iskut*, runoja, Otava, 1973.
**Kuinka voitte?*, runoja, Otava, 1978.
**Valitut runot*, Otava, 1982.
**Tulee aika toinenkin, näyttelijä-rosvopäällikkö Aarne Orjatsalon elämä*, näytelmä, Otava, 1983.

### Palkinnot
*Valtion kirjallisuuspalkinto 1949, 1954 ja 1970
*Pro Finlandia -mitali 1969

## Lähteet

## Aiheesta muualla
*Anja Vammelvuo Elävässä arkistossa.
Dmitri Kozlov (jääpalloilija)

**Dmitri Kozlov** (s. 19. toukokuuta 1974) on venäläinen jääpalloilija, pelipaikaltaan hyökkääjä. Hän pelaa maan pääsarjassa murmanskilaisessa AMNGR-Murmanin joukkueessa. 

Kozlov on ufalaisen jääpallokoulun kasvatti. Ennen siirtymistään nykyiseen seuraansa hän on pelannut Kirovets Ufassa, Lokomotiv Orenburgissa, Agrohim Bereznikissä, missä teki 85 maalia, Metallurg Bratskissa ja Montšegorsk-Severonikelissä, missä hän pelasi kahden kauden aikana 42 ottelua ja teki 63 maalia. Nykyiseen seuraansa AMNGR-Murmaniin hän siirtyi vuonna 2004. 

## Lähteet
*Murmanbandy.net
Farmers Market

**Farmers Market** on norjalainen yhtye, joka sekoittaa musiikissaan jazzia, bulgarialaista kansanmusiikkia, populaarimusiikkia ja kaikkea siltä väliltä.

## Historia

Farmers Market perustettiin Trondheimissa vuonna 1991, jolloin kaikki yhtyeen jäsenet opiskelivat paikallisessa konservatoriossa. Alun perin free jazzia soittanut yhtye erikoistui bulgarialaiseen kansanmusiikkiin, josta on
erikoisine rytmeineen ja skaaloineen tullut Farmers Marketin tavaramerkki. Vuonna 1995 yhtye joutui etsimään uuden saksofonistin - ja löysi sen Bulgariasta.

## Yhtyeen jäsenet
*Stian Carstensen (haitari, kitara, huilu, laulu)
*Trifon Trifonov (alttosaksofoni)
*Nils-Olav Johansen (kitara, laulu)
*Finn Guttormsen (bassokitara)
*Jarle Vespestad (rummut)

## Diskografia
*Speed/Balkan/Boogie - 1995
*Musikk Fra Hybridene (Music From The Hybrides) - 1997
*Farmers Market - 2000
*Surfin' USSR - 2008
*Slav to the Rhythm - 2012

## Aiheesta muualla
*Farmers Marketin viralliset kotisivut
Epiphone

**Epiphone** on yhdysvaltalainen musiikkisoittimia valmistava yritys. Epiphonen perusti kreikkalainen Anastasios Stathopoulos vuonna 1873 nykyisen Turkin alueella Smyrnassa, Osmanien valtakunnassa. Epiphonen kotipaikka sijaitsee Nashvillessa, Tennesseen osavaltiossa, ja se on ollut vuodesta 1957 osa Gibson Guitar Corporationia. Epiphone valmistaa tällä hetkellä sekä akustisia- että sähkökitaroita, bassoja, banjoja, mandoliineja, instrumenttivahvistimia ja erilaisia kitaraefektilaitteita.

Epiphone valmisti aiemmin myös muita kielisoitimia, kuten kontrabassoja ja banjoja. Yhtiö oli Gibson Guitar Corporationin merkittävin kilpailija puoliakustisten archtop -sähkökitaroiden markkinoilla, mutta toisen maailmansodan jälkeen yhtiön myynti laski ja Gibsonin emoyhtiö Chicago Musical Instruments osti Epiphonen vuonna 1957. Epiphonea onkin pidetty erityisen onnistuneena juuri puoliakustisten, kaarikantisten sähkökitaroiden saralla. Nykyisin Epiphone -kitaroita valmistetaan pääosin Kiinassa, Koreassa ja Indonesiassa, mutta Gibsonin tehtaalla Nashvillessa valmistetaan myös valikoituja Epiphonen malleja.

## Tunnettuja soittajia
*Jeff Waters - Annihilator
*Paul McCartney - The Beatles
*John Lennon - The Beatles
*George Harrison - The Beatles
*Dave Davies - The Kinks
*Jay Jay French - Twisted Sister
*Alex Lifeson - Rush
*Cisse Häkkinen - Hurriganes
*Brian Jones - The Rolling Stones
*Noel Gallagher - Oasis
*Gary Rossington - Lynyrd Skynyrd
*Nikki Sixx - Mötley Crüe
*Matt Heafy - Trivium 
*John Lee Hooker
*Tony Iommi - Black Sabbath

## Lähteet
* Epiphonen verkkosivut
* Rytmi-lehti, 5/2004
* Gibsonin virallinen kotisivu
* Kitaraharrastajien Les Paul -aiheinen keskustelusivusto
Kuninkaallinen tie

**Kuninkaallinen tie** oli muinaisten persialaisten valtatie, joka kulki Susasta Sardekseen. Sen rakennutti kuningas Dareios I 500-luvulla eaa. Kuninkaallista tietä pitkin kuninkaan lähetit saattoivat kulkea 2 400 kilometrin matkan yhdeksässä päivässä. Normaali matka-aika tämänpituisella reitillä olisi ollut kolme kuukautta. Kreikkalainen historioitsija Herodotos kirjoitti tiestä: "Maailmassa ei ole mitään joka liikkuisi nopeammin kuin persialaiset sanansaattajat."

Tien reitti on onnistuttu rekonstruoimaan Herodotoksen kirjoitusten ja arkeologisten löytöjen avulla. Se alkoi Sardiksen länsireunalta (noin sata kilometriä Izmiristä nykyisessä Turkissa), kulki sieltä itään nykyisen Pohjois-Turkin läpi vanhaan Assyrian pääkaupunkiin Niniveen (nykyinen Mosul Irakissa). Sieltä tie jatkoi etelään Babyloniin (nykyiseen Bagdadiin). Babylonin jälkeen tie ilmeisesti haarautui kahdeksi reitiksi, joista toinen kulki luoteeseen ja länteen Silkkitietä pitkin, kun taas toinen jatkoi itään myöhemmän Persian pääkaupungin Susan kautta kaakkoon Persepoliiseen.

Koska tie ei mene suorinta reittiä Persian valtakunnan tärkeimpien kaupunkien läpi, jotkut historioitsijat arvelevat sen olevan perua Assyrian kuninkailta. Reitin itäisimmät osat noudattelevat ikiaikaista kauppareittiä, Silkkitietä.

Dareios I:tä voidaan kuitenkin pitää tien perustajana siinä mielessä, että hän rakennutti tien pohjan ja yhdisti katkelmat yhtenäiseksi valtatieksi.

Tie tehtiin niin vahvaksi, että sitä käytettiin vielä Rooman valtakunnan aikana. Ainakin yksi silta on säilynyt noilta ajoilta Turkissa Diyarbakırin kaupungissa. Tien varrelle oli perustettu lukuisia viihtyisiä karavaaniseraljeja, joissa matkalaiset saattoivat levätä, täydentää tarvikkeitaan ja huoltaa eläimiään.

## Lähteet
Saappaanheitto

**Saappaanheitto** on urheilulaji, jossa tavoitteena on heittää kumisaapasta mahdollisimman pitkälle. Jokainen kilpailija suorittaa ensin kolme heittoa. Tämän jälkeen 12 parhaan tuloksen saavuttanutta suorittaa vielä kolme lisäheittoa. Voittajaksi julistetaan se, joka on suorittanut pisimmän laillisen heiton. Miehet heittävät numeron 43 (paino 880—1&nbsp;050 g) ja naiset numeron 38 (paino 630–800 g) saapasta, josta on varren suuremmi poistettu. Tyyli on vapaa, mutta saappaassa tulee ilmalennon aikana olla varsi suorassa.

Muista yleisimmistä heittolajeista poiketen saappaanheitossa on yksilökilpailun lisäksi myös joukkuekilpailu. Mies- ja naisjoukkuekilpailussa on kolme ennalta nimettyä heittäjää, joiden kolmen ensimmäisen kierroksen kilpailuheitoista lasketaan paras tulos mukaan joukkuekilpailuun. Sekajoukkuekilpailussa joukkueeseen saa kuulua kolmesta neljään heittäjää, joista korkeintaan kaksi saa olla miehiä. Kolmen parhaan tulos lasketaan yhteistulokseen. Kaikki heittäjät voivat olla naisia.

Saappaanheitossa vauhdinottorata on samankaltainen kuin keihäänheitossa. Saappaanheitossa heittosektori pyritään tekemään yleensä myötätuuleen, joten vauhdinottoradan alusta voi vaihdella paljonkin. Tartan, hiekka ja nurmi ovat yleisimpiä vauhdinottoradan heittoalustoja. Vauhdinottoradan tulee olla tasainen.

## Maailmanmestaruuskisojen mitalitaulukot
Menestyneimmät urheilijat henkilökohtaisissa kisoissa:

**Miehet**

**Naiset**

## Levinneisyys
Saappaanheitto on erityisen suosittua Suomessa, missä kesäaikaan järjestetään useita kilpailuja Suomi Cupissa ja muissa aluecupeissa sekä yksittäisiä kilpailuja. Lajissa järjestetään myös maailmancup eli World Cup, jossa kilpailuja järjestetään Suomen lisäksi myös Ruotsissa, Saksassa, Virossa, Italiassa, Venäjällä, Uudessa-Seelannissa ja Ranskassa. Saappaanheitto on erittäin suosittu laji myös erilaisten kesäjuhlien ohjelmistossa. 

## Järjestötoiminta
Suomen Saappaanheittoliitto ry perustettiin helmikuussa 1992 Suomen ensimmäisten hallimestaruuskilpailujen yhteydessä Vantaalla. Lajin ensimmäiset MM-kilpailut käytiin samana vuonna Pielavedellä, minkä jälkeen maailmanmestaruuskilpailut on järjestetty joka vuosi. Kansainvälinen Saappaanheittoliitto IBTA ry on perustettu vuonna 1998 Virossa, Viljandissa. International Boot-Throwing Association IBTA ry:n jäsenmaita ovat Suomi, Viro, Ruotsi, Venäjä, Saksa, Belgia, Ranska, Italia, Uusi-Seelanti ja Australia. Suomen Saappaanheittoliitto ry on lopettanut toimintansa, mutta sen jälkeen Suomen saappaanheittäjät ovat järjestäneet kilpailuja Suomen sisällä, joissa noudatetaan International Boot-Throwing Association IBTA ry:n kilpailusääntöjä. 

## Maailmanennätykset
### Ulkokenttä
#### Yleiset sarjat

#### Joukkuesarjat

### Halli
#### Yleiset sarjat

#### Joukkuesarjat

## MM-mitalistit
### Miehet

### Naiset

## Lähteet
* bootthrowing.net *Archive.org*
* https://docplayer.net/40640491-International-boot-throwing-association-ibta-s-competition-rules-of-boot-throwing-2014.html
* https://www.facebook.com/groups/suomen.saappaanheittajat/events
Egyptin 13. dynastia

**Egyptin 13. dynastia** oli heikko dynastia, joka seurasi muinaisen Egyptin keskivaltakunnan vanhaa 12. dynastiaa. Uudempien tutkimusten valossa tämän dynastian aikana olot eivät ole ehkä olleet niin sotaisia kuin aikaisemmin luultiin. Palestiinan suunnasta Egyptiin saapuneet hyksos-heimot kukistivat tämän dynastian.
Köchelin luettelo

**Köchelin luettelo** () on Ludwig von Köchelin laatima kronologinen luettelo Wolfgang Amadeus Mozartin teoksista. Köchelin luettelomerkintä koostuu kirjaimista KV ja juoksevasta numerosta. Köchel luetteloi Mozartilta kaikkiaan 626 teosta, joten Mozartin viimeisen teoksen *Requiem d-molli* tunnus Köchelin luettelossa on KV 626.

## Historia
Mozartin kuolemaa seuranneina vuosikymmeninä oli useita yrityksiä luetteloida hänen teoksensa, mutta vasta 1862 Ludwig von Köchel onnistui tehtävässä. Hänen 551-sivuisen kirjansa oli otsikoitu *Chronologisch-thematisches Verzeichnis sämtlicher Tonwerke Wolfgang Amadé Mozarts nebst Angabe der verlorengegangenen, von fremder Hand bearbeiteten, zweifelhaften und unterschobenen Kompositionen* ("Kronologis-temaattinen luettelo kaikista Wolfgang Amadé Mozartin sävelteoksista ynnä erittely kadonneista, muiden työstämistä, aitoudeltaan epävarmoista ja Mozartin nimiin ujutetuista sävellyksistä"). Luettelo sisältää myös alkutahdit jokaisesta teoksesta (ns. incipit).

Köchel yritti järjestää teokset kronologiseen järjestykseen, mutta useiden ennen vuotta 1784 sävellettyjen kappaleiden ajoitus oli arvailujen varassa. Köchelin jälkeen on löydetty monia aiemmin tuntemattomia teoksia ja uudelleenajoitettu vanhastaan tunnettuja teoksia, ja käsitykset eräiden teosten tekijöistä ovat muuttuneet. Eräät luettelon uudemmat laitokset, kuten Alfred Einsteinin kolmas laitos (1937) ja Franz Gieglingin, Gerd Sieversin ja Alexander Weinmannin kuudes laitos (1964), sisältävät useita korjauksia.

Luetteloa uudistettaessa on säilytetty mahdollisimman paljon Köchelin alkuperäistä numerointia lisäämällä uusiin numeroihin kirjaimia tarkenteiksi. Seuraavassa luettelossa on Köchelin alkuperäinen numerointi (*KV<SUP>1</SUP>*) ja kuudes laitos (*KV<SUP>6</SUP>*).

## Luettelo

## Aiheesta muualla
* Yhtenäistetty Wolfgang Amadeus Mozart (koko sävellystuotanto listattuna suomalaisia tiedonhakijoita ajatellen). Viitattu 22.2.2020
Mekoryuk

**Mekoryuk** on kaupunki Shoal Bayn suulla Nunivaksaaren pohjoisrannalla läntisessä Alaskassa. Saari sijaitsee Beringinmeressä 48 kilometrin päässä rannikolta. Vuoden  väestönlaskennassa kaupungin asukasluku oli 210, ja asukkaista 90,48 prosenttia kuului Amerikan alkuperäiskansoihin. Kaupungissa toimii liittovaltion tunnustama heimoyhteisö Native Village of Mekoryuk. Asukkaat ovat Keski-Alaskan jupik-eskimoita. Heimoa kutsutaan nimellä cup'ig.

## Historiaa

Nuniwarmiutit (tai cup'igit) ovat asuttaneet Nunivaksaarta 2&nbsp;000 vuoden ajan. Ensimmäisinä eurooppalaisina alueelle saapui Venäläis-amerikkalaisen kauppakomppanian retkikunta, joka raportoi vuonna 1821 saarella asuvan 400 ihmistä 16 kylässä. Yhdysvaltojen ostettua Alaskan vuonna 1867 Ivan Petroff laski saarella olevan 702 jupikkia yhdeksässä kylässä mukaan lukien 117 ihmistä ”Kootissa”, joka oli paikka lähellä nykypäivän Mekoryukia. Vuoden 1900 epidemia jätti kylään vain neljä perhettä.

Evangelical Covenant Church rakensi Mekoryukiin kirkon 1930-luvulla, ja ensimmäinen koulu avattiin 1939. Ihmiset muualta saarelta muuttivat kylään asuakseen lähellä koulua. Venäläiseskimo toi kylään poronkasvatuksen vuonna 1920. Elinkeino siirtyi Yhdysvaltain hallituksen hallintaan 1940-luvulla ja se rakennutti teurastamon vuonna 1945. Porot risteytettiin Denalin kansallispuiston karibujen kanssa ja tuloksena oli isompi, mutta vähemmän säyseä poro. Vuonna 1934 Grönlannista siirrettiin Nunivakiin 34 myskihärkää tavoitteena estää sen kuoleminen sukupuuttoon. Nykyään myskihärkäkanta on 500 eläintä ja kannasta on siirretty yksilöitä muualle Alaskaan.

1900-luvun puolivälistä lähtien Mekoryuk on ollut saaren ainoa vakituinen asuinkeskus. 1940-luvulle asti alueella elettiin vanhaa perinteistä elämäntyyliä, jossa muun muassa miehet ja naiset asuivat erillään. 1950- ja 1960-luvuilla eläminen muuttui nykyaikaisemmaksi. 

Vuonna 1957 Mekoryukiin rakennettiin kiitotie. Kaupunkioikeudet Mekoryuk sai vuonna 1969. High school avattiin 1978.

## Lähteet
EuskoTran

**EuskoTran** on Espanjan Bilbaossa toimiva raitiovaunulinja, joka avattiin vuonna 2002. Linjan pituus on 4,4 km ja sillä on 12 asemaa. Linja rakennettiin täydentämään Bilbaon metroa. EuskoTrania on usein kuvailtu kaikista moderneimpana joukkoliikennejärjestelmänä maailmassa. Raitiovaunut kulkevat maksimissaan 50 km/h pitämättä paljoa enempää ääntä kuin auto.

## Aiheesta muualla
*EuskoTran website
Taarab

**Taarab** (tarabu, tarab) on musiikkityyli, joka on suosittua erityisesti Tansanian ja Kenian rannikkoseuduilla sekä niille kuuluvilla saarilla (erityisesti Tansanian liittovaltioon kuuluvalla Sansibarin saarella). Musiikkityyli yhdistää Itä-Afrikassa vallinneiden sekä muiden kulttuurien musiikkityylejä perinteiseen itä-afrikkalaiseen kansanmusiikkiin. 

Taarabin syntyhistoria ajoittuu 1800-luvulle, jolloin Sansibarille muuttaneet turkkilaiset muusikot ryhtyivät liittämään omaan musiikkiinsa vaikutteita Sansibarin ja Pemban saarten alkuperäisistä tanssirytmeistä. Myöhemmin mukaan tuli vaikutteita egyptiläisestä, libanonilaisesta ja latinalais-amerikkalaisesta musiikista. Myös intialainen musiikki yleensä ja elokuvamusiikki erityisesti on antanut musiikille vaikutteita.

Laajempaan tietoisuuteen taarab-musiikki tuli 1920-luvun loppupuolelle, Siti binti Saadin tultua musiikkityylin tunnetuimmaksi tulkitsijaksi. Hän teki myös ensimmäiset musiikkityylin levytykset noihin aikoihin Intiassa.

Laulujen aiheet käsittelevät yleensä rakkautta, ystävyyttä ja elämää. Vuonna 1964 tapahtuneesta Tansanian itsenäistymisestä alkaen aiheena on voinut olla myös vallankumous.

Tyypilliseen taarab-kokoonpanoon kuuluu laulun (joka on yksiäänistä ja edustaa näin muuta kuin Tansanian alkuperäistä perinnettä) lisäksi seuraavia soittimia:
* länsimainen viulu ja sello
* 'ud (arabialainen luuttu)
* tabla (intialainen tai arabialainen rumpu)
* intialainen harmoni
* harmonikka
* kitara
* ganun (qanun) (intialainen sitra, kanteleen tapainen soitin)
* perinteiset itä-afrikkalaiset lyömäsoittimet

## Lähteet
* http://www.afropop.org/explore/style_info/ID/19/Taarab/ 
* Taarifa (Suomi-Tansania- seura ry:n lehti) 2/91
* Mgana, I: Jukwaa la taarab Zanzibar. Helsinki: Mediafrica 1991.